**جان "جیک" رائڈر** (پیدائش:8 اگست 1889ءکولنگ ووڈ، میلبورن، وکٹوریہ)|وفات: 3 اپریل 1977ءفٹزروئے، میلبورن، وکٹوریہ،) ایک کرکٹ کھلاڑی تھا جو وکٹوریہ اور آسٹریلیا کے لیے کھیلتا تھا وہ کالنگ ووڈ کے اندرون شہر میلبورن کے مضافاتی علاقے میں پیدا ہوئے، رائڈر کو مقامی کرکٹ ٹیم کے ساتھ طویل وابستگی کی وجہ سے "کنگ آف کولنگ ووڈ" کے نام سے جانا جاتا تھا۔ وہ ایک آل راؤنڈر تھا جس نے 338 مقامی میچوں میں 612 وکٹیں حاصل کیں اور 12,677 رنز بنائے۔

### کیریئر

انھوں نے انگلینڈ کے خلاف چار اور جنوبی افریقہ کے خلاف ایک سیریز کھیلی۔1921-22ء میں، جنوبی افریقہ کے خلاف سیریز میں اس کی اوسط 100 سے زیادہ تھی۔ رائڈر ایک جارحانہ بلے باز اور ڈرائیو پر مضبوط تھا۔ وہ ایک مفید میڈیم پیس گیند باز بھی تھے۔ ان کی بہترین کارکردگی انگلینڈ کے خلاف 201 ناٹ آؤٹ کی اننگز تھی جو 1924-25ء میں ایڈیلیڈ میں ساڑھے چھ گھنٹے میں بنائی گئی تھی۔ اس میں 134 ٹومی اینڈریوز کے ساتھ 108 برٹ اولڈ فیلڈکے ساتھ سنچری شراکت داری شامل تھی۔ انھوں نے دوسری اننگز میں 88 رنز بنائے۔ 1926-27ء میں، اس نے وکٹوریہ کے لیے نیو ساؤتھ ویلز کے خلاف 1,107 کا عالمی ریکارڈ ٹیم میں اپنا سب سے زیادہ فرسٹ کلاس اسکور 295 چار گھنٹے میں بنایا۔ رائڈر نے اپنی تگنی سنچری بنانے کے لیے ایک اور چھکا لگانے کی کوشش کر رہے تھے کہ آوٹ ہو گئے اپنی ریٹائرمنٹ کے بعد 50 سال سے زائد عرصے تک، اس نے میلبورن ڈسٹرکٹ کرکٹ میں کھیلے گئے کھیلوں اور رنز بنانے کا ریکارڈ اپنے پاس رکھا، اس سے پہلے کہ اسے ڈسٹرکٹ سٹالورٹ جان سکولز نے پاس کیا۔ رائڈر نے وکٹوریہ کے لیے 150 وکٹیں اور تمام درجات میں 805 وکٹیں حاصل کیں اور وہ ایک شاندار فیلڈر تھے، جنھوں نے ایک بار ٹیسٹ اننگز میں پانچ انگلش بلے بازوں کو کیچ کیا۔ آسٹریلوی ٹیم سلیکٹر کے طور پر رائڈر کا کیریئر غیر معمولی تھا۔ ٹیسٹ کپتان کے طور پر، وہ 1930ء کے ایشز دورہ انگلینڈ کے لیے سلیکشن پینل میں شامل تھے، لیکن ٹیم میں جگہ کے لیے ووٹ ڈالے گئے اور کپتانی بل ووڈ فل کو دے دی گئی۔ 1946ء میں، انھیں دوبارہ سلیکٹر بنایا گیا اور 23 سال تک اس عہدے پر فائز رہے، سر ڈونلڈ بریڈمین اور چیپی ڈوائر کے ساتھ طویل رفاقت قائم کی۔ وہ اپنے ڈیبیو ٹیسٹ میچ کی دونوں اننگز میں رن آؤٹ ہونے والے واحد ٹیسٹ کرکٹ کھلاڑی ہیں۔ رائڈر 50.00 سے زیادہ بیٹنگ اوسط کے ساتھ 20 سے زیادہ اننگز کا ٹیسٹ کیریئر مکمل کرنے والے پہلے آسٹریلوی بھی تھے۔رائڈر کا طویل ڈسٹرکٹ کرکٹ کیریئر جس کے لیے وہ سب سے زیادہ مشہور ہیں، 1906-07ء سے 1942-43 تک 37 سال پر محیط تھا۔ 338 میچوں میں کا ان کا کیریئر تقریباً مکمل طور پر کولنگ ووڈ کے لیے کھیلا گیا، سوائے 1933–34ء میں نارتھ کوٹ کے لیے چھ گیمز اور 1939–40ء میں وی سی اے کولٹس کے لیے 12 گیمز کے۔ انھوں نے 37 سنچریوں کی مدد سے 41.83 کی اوسط سے 12,677 رنز بنائے اور 46 پانچ وکٹوں کے ساتھ 16.83 کی اوسط سے 612 وکٹیں حاصل کیں۔ میلبورن پریمیئر کرکٹ میں سیزن کے بہترین کھلاڑی کا تمغا ان کے اعزاز میں رکھا گیا اور اسے پہلی بار 1973-74ء میں پیش کیا گیا تھا۔ ساتویں پوزیشن پر بیٹنگ کرتے ہوئے ایک ٹیسٹ اننگز میں سب سے زیادہ 461 گیندوں کا سامنا کرنے کا ریکارڈ بھی ان کے پاس ہے انھیں 2015ء میں کرکٹ آسٹریلیا کے ذریعہ آسٹریلین ہال آف فیم میں بھی شامل کیا گیا تھا۔

### انتقال

جان جیک رائڈر 3 اپریل 1977ء فٹزروئے، میلبورن، وکٹوریہ، میں میلبورن کرکٹ گراؤنڈ میں ہونے والے 100 سالہ ٹیسٹ میں موجود سب سے معمر سابق کھلاڑی تھے لیکن میچ کے چند ہفتوں بعد ہی ان کا 87 سال 238 دن کے ساتھ انتقال ہو گیا.

مزید دیکھیے
-----------

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست
* آسٹریلیا قومی کرکٹ ٹیم کے کپتانوں کی فہرست
* وکٹوریہ کےاول درجہ کرکٹ کھلاڑیوں کی فہرست

حوالہ جات
---------

1. ↑
2. ↑